Benvolgudes i benvolguts,

El Consell Escolar de l’Institut Castellarnau, format per pares, mares, alumnes i personal del centre, es renova parcialment aquest curs. Pel que respecta al **sector de mares i pares** s’han de **cobrir tres vacants** i pel **sector d’alumnes,** **dos vacants**.

**El termini de presentació de candidatures** a la secretaria del centre és **fins al 16 de novembre del 2018**. Si esteu interessats adreceu-vos a l’institut, només cal portar DNI i omplir l’imprès que us facilitaran a secretaria.

**Les meses electorals es constituiran el** **14 de novembre.** Ens posarem en contacte amb vosaltres en el cas que, en el sorteig, sortiu elegit membre de la mesa electoral.

Les votacions dels candidats es faran en les següents dates:

* **pares i mares**, el dijous **29 de novembre**, de 10:00 a 13:00 i de 17:00 a 20:00
* **alumnes,** el dijous **29 de novembre**, a partir de les 10:00 h., durant el seu horari lectiu.

Les reunions de Consell Escolar són un dilluns al trimestre, a les 20:30 hores, amb una durada aproximada d’una hora.

La participació de les mares i pares, i dels alumnes és necessària per a millorar el servei que ofereix el centre. Es per això que us animem a presentar-vos com a candidats al vostre sector i a venir a votar el dia de les eleccions al Consell Escolar.

Rebeu una cordial salutació,

Xavier Teixidor Pujolràs

Director

Sabadell, 5 de novembre de 2018